**ՀԱՅՏԱՐԱՐՈՒԹՅՈՒՆ**

**հրավերի պարզաբանման մասին**

### Հայտարարության սույն տեքստը հաստատված է գնահատող հանձնաժողովի

### 2021 թվականի նոյեմբերի 30-ի թիվ 1 որոշմամբ և հրապարակվում է

### «Գնումների մասին» ՀՀ օրենքի 29-րդ հոդվածի համաձայն

### Ընթացակարգի ծածկագիրը՝ ՀՀ ՖՆ-ԷԱՃԾՁԲ-21/21

ՀՀ ֆինանսների նախարարության կարիքների համար էլեկտրոնային մրցույթների (գնումներ և դրամաշնորհներ) և էլեկտրոնային եղանակով գնումների (դրամաշնորհների) պլանների և պայմանագրերի հաշվառման ու գնումների (դրամաշնորհների) հաշվետվողականության ապահովման համակարգերի տեխնիկական սպասարկման և համակարգերում ֆունկցիոնալ փոփոխությունների կատարման ծառայությունների ձեռքբերման նպատակով կազմակերպված ՀՀ ՖՆ-ԷԱՃԾՁԲ-21/21 ծածկագրով գնման ընթացակարգի գնահատող հանձնաժողովը

ստորև ներկայացնում է նույն ծածկագրով հրավերի վերաբերյալ 28.11.2021թ.-ին

ստացված հարցադրումը և դրա վերաբերյալ 30.11.2021թ.-ին տրամադրված պարզաբանումը`

**ՀԱՐՑԱԴՐՈՒՄ**

Հարգելի հանձնաժողով Խնդրում եմ պարզաբանել գնառաջարկի ներկայացման կարգը, մասնավորապես բացի ընթացիկ սպասարկումը պահանջվում է նաև որոշակի փոփոխությունների գնացուցակ, որնք պետք է ներկայացվեն առանձին գնառաջարկով, ընդ որում տվյալ գնառաջարկում բացակայում է սպասարկման համար պահանջվող գումարի դաշտ: Քանի որ գնման ընթացակարգը էլեկտրոնային աճուրդ է, խնդրում եմ ասել, եթե մասնակցի աճուրդից հետո ներկայացված գինը կազմում է X գումար և Ձեր պահանջած առանձին տողերով գումարների հանրագումարը կազմում է Y արժեք, արդյոք նշանակում է, որ համակարգի տարեկան սպասարկման գումար է կազմում X-Y-ը, թե՞ բացումից հետո մասնակցին հնարավորություն է տրվելու ներկայացնել նոր գնային առաջարկ: Կանխավ շնորհակալ ենք:

**ՊԱՐԶԱԲԱՆՈՒՄ**

Համաձայն հրավերի 4.3 կետի 2-րդ մասի՝ մասնակիցը հայտով ներկայացնում է գնային առաջարկ, որը ներկայացվում է համակարգի միջոցով: Համաձայն հրավերի 5.2 կետի՝ մասնակիցը գնային առաջարկը ներկայացնում է պայմանագրի կատարման համար առաջարկվող ընդհանուր գնով` արժեք (ինքնարժեքի և կանխատեսվող շահույթի հանրագումարը) և ավելացված արժեքի հարկ ընդհանրական բաղադրիչներից բաղկացած հաշվարկի ձևով:

Հաշվի առնելով, որ ծառայության տեխնիկական բնութագրում սահմանված է, որ եթե մասնակիցը «ARMEPS համակարգի փոփոխություններ» բաժնի 15-րդ և 16-րդ կետերով, իսկ «PPCM համակարգի փոփոխություններ» բաժնի 18-ից 33-րդ կետերով նախատեսված փոփոխությունները կամ դրանց որոշ մասի կատարումն իրականացնելու է հատուցմամբ, ապա դրանցից յուրաքանչյուրի արժեքը, **բացի ընդհանուր գնային առաջարկում ներառելու հանգամանքից**, առանձնացված ձևով ներկայացնում է նաև ընդհանուր գնային առաջարկին կից հավելվածով: Ընդ որում նշված կետերի մասով վճարումններ իրականացվելու են, եթե պատվիրատուի կողմից սահմանվի ծառայությունների մատուցման պահանջ:

Այսպիսով՝ աճուրդից հետո Ձեր կողմից ներկայացված X գումարն իր մեջ ներառում է առանձին տողերով գումարների հանրագումարը՝ Y-ը, իսկ վերջինիս մասով վճարումները կիրականացվեն, եթե պատվիրատուի կողմից սահմանվի ծառայությունների մատուցման պահանջ, որը կիրականացվի մասնակցի կողմից:

*Հեռախոս՝ (+374) 11 800-114*

Էլ. Փոստ՝ ani.aghababyan@minfin.am

Պատվիրատու` ՀՀ ֆինանսների նախարարություն